
ΔΕΛΤΙΟ ΤΥΠΟΥ
ΣΤΗΡΙΖΟΥΜΕ ΤΗΝ ΕΠΑΝΑΛΕΙΤΟΥΡΓΙΑ ΤΟΥ ΑΗΣ ΠΤΟΛΕΜΑΪΔΑΣ ΙΙΙ
Tο Σωματείο Εργαζομένων στη Δ.Ε.ΤΗ.Π. αντιλαμβανόμενο την σοβαρότητα της κατάστασης όσον αφορά την καταστροφή των μονάδων III και IV του ΑΗΣ Πτολεμαΐδας, εκφράζει την αγωνία του, δεδομένου ότι απ`αυτές εξαρτάται το μέλλον των εργαζομένων στο σταθμό, όσο και  η διασφάλιση της ομαλής τροφοδοσίας της Τηλεθέρμανσης σε περιόδους βλαβών των μονάδων του ΑΗΣ Καρδιάς. 

Η μονάδα ΙΙΙ του ΑΗΣ Πτολεμαίδας θα διασφάλιζε, μέχρις αποσύρσεώς της, θερμότητα για τις ανάγκες εφεδρείας και αιχμής της Τηλεθέρμανσης.

 Η Τηλεθέρμανση, ναι μεν τροφοδοτείται από δύο μονάδες του ΑΗΣ Καρδιάς, αλλά σε περίπτωση βλάβης και δυσλειτουργιών του σταθμού ή δυσμενών καιρικών συνθηκών τίθεται σε διακινδύνευση η επάρκεια και ασφάλεια παροχής θερμότητας της πόλης μας, ιδιαίτερα μετά την απόσυρση του ΑΗΣ ΛΚΔΜ.

Το όφελος από την επαναλειτουργία της μονάδας θα είναι πολλαπλό για την τοπική κοινωνία και θα πρέπει να ληφθεί σοβαρά υπόψη. 
Ευελπιστώντας ότι θα πρυτανεύσει η λογική, αναμένουμε μια θετική λύση, και ευχόμαστε την επαναλειτουργία της, τουλάχιστον μέχρι την ολοκλήρωση της νέας μονάδας Πτολεμαΐδα 5.    

